Donald Trump și Joe Biden se întâlnesc săptămâna viitoare pentru prima lor dezbatere.
Prima dezbatere dintre Donald Trump și Joe Biden va avea loc pe 29 septembrie. Donald Trump era nerăbdător să se confrunte direct cu Joe Biden. Democrații se tem că Joe Biden va fi dominat de Donald Trump.
Donald Trump și Joe Biden se întâlnesc săptămâna viitoare pentru prima lor dezbatere televizată.Confruntarea celor doi candidați va avea loc pe 29 septembrie într-o universitate privată din Ohio, unul dintre statele cruciale pentru alegerile din toamnă. Trump a câștigat acolo în 2016. Moderator va fi Chris Wallace, jurnalist la Fox News.Această dezbatere poate fi punctul de cotitură al campaniei prezidențiale. Donald Trump a așteptat cu nerăbdare această confruntare directă, deoarece speră să se confirme tot ce a spus despre Joe Biden – că e slab, moale și ramolit.Biden a spus că se așteaptă ca rivalul său să joace murdar și că speră să nu cadă în vreo capcană. Echipa democrată se teme că omul lor va avea o performanță proastă și încearcă să spună că dezbaterile nu sunt importante.